Koordinatės: 55°22′20″ š. pl. 23°7′36″ r. ilg.﻿ / ﻿55.37222°š. pl. 23.12667°r. ilg.﻿ / 55.37222; 23.12667

|  |
| --- |
| **Raseinių Viktoro Petkaus progimnazija** |
| Raseinių Viktoro Petkaus progimnazija herbasRaseinių Viktoro Petkaus progimnazija herbas |
| Raseinių Viktoro Petkaus progimnazija |
| **Adresas** | Vilniaus g. 11, Raseiniai |
| **Direktorius(-ė)** | Ramūnas Bružas |
| **Mokinių skaičius** |  |
| **Įkūrimo data** | 1919 m. |
| **Uždarymo data** | {{{uzdarimo data}}} |
| **Išleista laidų** |  |
| **Pedagogų skaičius** | 76 |

**Raseinių Viktoro Petkaus progimnazija** – dieninė, savarankiško mokymosi bendrojo lavinimo mokykla Raseiniuose, Vilniaus g. 11, vykdanti pradinio, pagrindinio ir papildomo ugdymo programas. Įstaigos kodas 190105799.

Istorija
--------

Raseinių gimnazija 1939 m.
Mokyklos kiemas 2013 m.
Raseinių gimnazija įkurta 1919 m. sausio 10 d. Gimnazija buvo atidaryta pačių raseiniškių organizacinio komiteto, kuriam vadovavo kunigas Petras Dočkus pastangomis, už raseiniškių suaukotas lėšas. Į gimnaziją priimti 68 mokiniai, juos mokė 7 mokytojai. Pirmaisiais mokyklos gyvavimo metais buvo mokoma pagal „Ryto" draugijos gimnazijų programas. 1921 m. gimnazija suvalstybinta, o 1925 m. išleido pirmąją 18 abiturientų laidą. 1939 m. pastatytas dabartinis mokyklos pastatas Vilniaus gatvėje. Jį suprojektavo garsus tarpukario architektas, Raseinių gimnazijos antrosios laidos abiturientas Adolfas Lukošaitis.

1940 m. prasidėjusi sovietinė okupacija ir vėliau kilęs SSRS-Vokietijos karas nutraukė įprastą gimnazijos gyvenimą. Okupantai mokyklos pastatą naudojo kariuomenės reikmėms ir negailestingai jį niokojo. Karui baigiantis, dalis mokinių ir mokytojų pasitraukė į Vakarus, kiti atsidūrė tremtyje Rytuose, dar kiti įstojo į pasipriešinimo sovietinei okupacijai kovotojų gretas. Antisovietinės rezistencijos kovose žuvo 37 gimnazijos mokiniai ir mokytojai. Jų vardai įamžinti 2002 m. mokykloje atidengtoje Atminimo lentoje.

1950 m. gimnazija pertvarkyta į Raseinių vidurinę mokyklą. Ilgą laiką mokykla buvo miesto kultūros centras. 1963 m. pačių mokytojų bei mokinių jėgomis pastatytos mokomosios dirbtuvės. 1966 m. mokykla pradėta vadinti Raseinių 1-ąja vidurine mokykla, nes Raseiniuose tais metais įsikūrė dar viena, 2-oji vidurinė mokykla. 1977 m. pastatytas priestatas su sporto sale. 1987 m. įvestas sustiprintas biologijos, 1989 m. – sustiprintas dailės mokymas. Prasidėjus Atgimimo laikotarpiui 1989 m. įkurtas mokyklos istorijos muziejus.

Nuo 1994 m. Raseinių „Kalno" vidurinė mokykla. 2000 m. mokykloje įvestas kryptingas meninis ugdymas ir ankstyvasis bei pagilintas anglų kalbos mokymas, 11-12 klasėse pradėtas profilinis mokymas. 2001 m. renovuotas mokyklos priestatas su sporto sale.

Optimizuojant mokyklų tinklą 2012 m. rugsėjo 1 d. tapo Viktoro Petkaus pagrindine mokykla.

2014 m. gruodžio 1 d. buvo užbaigtas renovuoti mokyklos trečiasis aukštas.

Nuo 2021 m. rugsėjo 1 d. Raseinių Viktoro Petkaus progimnazija.

Direktorius
-----------

Ramūnas Bružas

Žymūs mokiniai
--------------

|  |  |
| --- | --- |
| * Viktoras Alekna, literatūros tyrinėtojas, spaudos bendradarbis
* Nijolė Ambrazaitytė, operos solistė
* Kazys Ambrozaitis, gydytojas rentgenologas, habilituotas mokslų daktaras
* Kazys Ambrozaitis, medikas, rezistentas, užsienio lietuvių visuomenės veikėjas
* Antanas Andraitis, veterinarijos gydytojas
* Pranas Ancevičius, literatūros kritikas
* Ona Babonienė, Seimo narė
* Henrikas Banys, Lietuvos nusipelnęs baleto artistas
* Petras Butkus, kunigas, literatas, Australijos lietuvių visuomenės veikėjas
* Jokūbas Dagys, skulptorius
* Juozas Giedraitis, Lietuvos karinis ir JAV lietuvių visuomenės veikėjas
* Vytautas Girdzijauskas, gydytojas mikrobiologas-imunologas, medicinos mokslų daktaras
 | * Eugenijus Ignatavičius, prozininkas, dramaturgas, vertėjas
* Vytautas Kauneckas, vertėjas
* Steponas Kosmauskas, aktorius
* Jonas Sąlyga, profesorius, gydytojas
* Jonas Kubilius, matematikas, habilituotas mokslų daktaras
* Adolfas Lukošaitis, architektas, profesorius
* Kazys Mockus, pedagogas, spaudos darbuotojas
* Viktoras Petkus, spaudos darbuotojas, kultūrologas, kovotojas už Lietuvos laisvę ir žmogaus teises
* Antanas Stancevičius, profesorius
* Jonas Žemaitis-Vytautas, Lietuvos Laisvės kovos sąjūdžio Tarybos prezidiumo pirmininkas
 |

Šaltiniai
---------

1. ↑  „Gražėjanti Viktoro Petkaus pagrindinė mokykla". 2014-12-06. Suarchyvuotas originalas 2016-04-10. Nuoroda tikrinta 2016-04-10.

Literatūra
----------

* Raseinių gimnazija, 1919–1949 (sud. Viktoras Alekna). – Vilnius: Petro ofsetas, 2009. – 64 p.: iliustr. – ISBN 978–609-420-017-5

Nuorodos
--------

* Mokyklos svetainė